AQ อวดงบฯ Q2/58 พลิกกำไร หลังบริษัทคุมต้นทุนได้ดี
AQ งบฯ Q2/58 พลิกกำไร หลังบริษัทคุมต้นทุนได้ดี โดยงบฯ Q2/58 มีกำไรสุทธิ 22.27 ลบ. จากปีก่อนที่ขาดทุน 23.70 ลบ. ขณะที่ งวด 6 เดือนมีกำไรสุทธิ 59.57 ลบ. เทียบจากช่วงเดียวกันปีก่อนที่ขาดทุนสุทธิ 15.41 ลบ.
17 ส.ค. 2558

บริษัท เอคิว เอสเตท จำกัด (มหาชน) หรือ AQ รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 22.27 ล้านบาท หรือมีกำไรสุทธิ 0.0018 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 23.70 ล้านบาท หรือขาดทุนสุทธิ 0.0001 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 59.57 ล้านบาท หรือ 0.0047 บาทต่อหุ้น เทียบจากช่วงเดียวกันของปีก่อนที่มีขาดทุนสุทธิ 15.41 ล้านบาท หรือ 0.0001 บาทต่อหุ้น โดยผลการดำเนินงานงวด 3 เดือนที่พลิกมีกำไร เนื่องจากบริษัทฯมีการควบคุมต้นทุนการผลิตได้ดีกว่าปี 57